ରାଞ୍ଚି : ଲକ୍ଡ଼ାଉନ ତୃତୀୟ ପର୍ଯ୍ୟାୟରେ ବିଭିନ୍ନ ରାଜ୍ୟ ସରକାର କଟକଣା କୋହଳ କରିଛନ୍ତି । କେନ୍ଦ୍ର ସରକାରଙ୍କ ଗୃହ ମନ୍ତ୍ରଣାଳୟ ମାର୍ଗଦର୍ଶିକା ଅନୁସାରେ ଲକ୍ଡ଼ାଉନ କାଳରେ କିଛି ଦୋକାନବଜାର ଖୋଲାଖୋଲି, ଗାଡ଼ି ଚଳାଚଳକୁ ଅନୁମତି ଦିଆଯାଇଛି । ମାତ୍ର ଝାଡ଼ଖଣ୍ଡ ସରକାର ତୃତୀୟ ପର୍ଯ୍ୟାୟ ଲକ୍ଡ଼ାଉନ କାଳରେ କଟକଣା କୋହଳ କରିବାକୁ ସ୍ପଷ୍ଟ ମନା କରି ଦେଇଛନ୍ତି । ମୁଖ୍ୟମନ୍ତ୍ରୀ ହେମନ୍ତ ସୋରେନ୍ ଟ୍ବିଟ୍ କରି ଏହା ସୂଚନା ଦେଇଛନ୍ତି ।
ହେମନ୍ତ କହିଛନ୍ତି ଯେ ଦେଶର ବିଭିନ୍ନ ରାଜ୍ୟରୁ ଶ୍ରମିକମାନେ ଓ ପ୍ରବାସୀମାନେ ରାଜ୍ୟକୁ ଫେରୁଛନ୍ତି । ତେଣୁ ଏହାପ୍ରତି ରାଜ୍ୟ ସରକାର ସଦା ସତର୍କ ଅଛନ୍ତି । ରାଜ୍ୟର ସ୍ବାର୍ଥ ଦୃଷ୍ଟିରୁ ଆଗାମୀ ଦୁଇ ସପ୍ତାହ କଟକଣାରେ କୌଣସି କୋହଳ କରାଯିବ ନାହିଁ । ଲକ୍ଡ଼ାଉନ ଆରମ୍ଭ ସମୟରେ କଟକଣା ଯେପରି ଥିଲା, ସେପରି କଟକଣା ଆସନ୍ତା ମେ ୧୭ ତାରିଖ ପର୍ଯ୍ୟନ୍ତ ରହିବ ।
